Արմենիա (Հոնտուրաս)

Արմենիա (Հոնտուրաս) Քարայիպեան ծովու ափին գտնուող Աթլանթիտա նահանգին մէջ կը գտնուի Նուէվա Արմենիա (Նոր Հայաստան) փոքր քաղաքըԱրմենիա (Հոնտուրաս):

Հոնտուրասի մէջ  բնաւ հայկական գաղութ չէ եղած եւ ընդհանրապէս հոն բնակող հայերու մասին յստակ տեղեկութիւններ չկան: Սակայն այդ երկիրին մէջ կայ երկու «Արմենիա»:

Քաղաքին հիմնական բնակիչները բնիկ արաւակ ցեղի հնդիկներ են եւ`Ափրիկէէն բերուած սեւամորթ ստրուկներու սերունդներ: Տեղացիները հիմնականին մէջ  կը խօսին կարիֆունա լեզուով, որ սպաներէնի եւ հնդկացիական լեզուներու խառնուրդ է: Քաղաքին բնակիչները նոյնիսկ չեն գիտեր Հայաստանի կամ հայերու մասին: 

Հոնտուրասի մայրաքաղաքէն ոչ հեռու կայ Արմենիա մը եւս, որ նոյնպէս կը կոչուի Նուէվա Արմենիա: Այս փոքր քաղաքին մասին նոյնպէս շատ տեղեկութիւններ չկան, միայն կը նշուի, որ քաղաքը հիմնադրուած  է 1856-ին եւ կոչուած է Նուէվա Արմենիա:

 Ծանօթագրութիւններ 

Ստորոգութիւն: Հոնտուրասի քաղաքներ